****

**Tájékoztató**

**A fejlesztés alapadatai**

**Projekt címe**: Evezős pihenő kialakítása Szigetbecsén

**Támogatási szerződés száma**: TOP\_PLUSZ-1.1.3-21-PT1-2022-00026

**Kedvezményezett neve**: Szigetbecse Község Önkormányzata

**Támogatási összeg**: 118,11 millió Ft

**Projekt várható befejezése**: 2025.03.05.

A 118,11 millió forint európai uniós támogatás segítségével megvalósuló fejlesztés során Szigetbecse Duna-partján evezős pihenő kerül kialakításra és a terület infrastrukturális fejlesztése történik meg.

A fejlesztés célja a térségbe ellátogató turisták számának növelése, átlagos tartózkodási idejük meghosszabbítása. Ennek érdekében a fejlesztés keretében közösségi sólyázó építése, kajak-kenu evezős ponton elhelyezése történik.

A látogatók kényelme érdekében egy vizesblokk építése valósul meg, melyben öltözők, zuhanyzók, pelenkázóval felszerelt akadálymentes mosdók és vízvételi hely kerül kialakításra. Az épületben büfé is elhelyezésre kerül.

A terület rendezésére is sor kerül, új, vizes játszóterület kerül kialakításra, megtörténik a zöldfelület felújítása, növénytelepítés és parkrendezés megy végbe. Tűzrakóhely és pingpongasztal valamint, kosárlabda palánk kerül elhelyezésre.

Öt normál parkolóhely és egy akadálymentes parkoló kialakítása valósul meg, a klímabarát közlekedési módok elterjedését segítve kerékpártámaszok kerülnek elhelyezésre.

Az így kialakított, fejlesztett terület közösségi, kikapcsolódásra alkalmas, modern elvárásoknak megfelelő több generáció és a szabadidős turistákat kiszolgálni képes helyszínné válik.

További információ kérhető:

email: polgarmester@szigetbecse.hu

telefonszám: 0624/513-510

A projekt a Széchenyi Terv Plusz program keretében valósul meg Európai Uniós támogatás segítséggel.

A projektről bővebb információt a <https://szigetbecse.hu/szechenyi-terv-plusz/> oldalon olvashatnak.